ai4bharat/Pralekha huggingface dataset:
నౌకారవాణా మంత్రిత్వ శాఖ
పోర్టులలో డ్రెడ్జింగ్కు నిధులు
పోర్టులు,షిప్పింగ్, జల మార్గాల మంత్రిత్వశాఖకు చెందిన కేంద్ర ప్రభుత్వ ఫ్లాగ్షిప్ పథకం సాగరమాల. దేశంలో పోర్టు ల ఆధారిత అభివృద్ధిని ప్రోత్సహించేందుకు ఉద్దేశించినదిఈ పథకం.
సాగర మాల పథకం కింద, పోర్టులు,షిప్పింగ్,జల మార్గాల మంత్రిత్వశాఖ పోర్టుల మౌలిక సదుపాయాల ప్రాజెక్టులకు, కోస్తా బెర్త్ ప్రాజెక్టులకు, డ్రెడ్జింగ్, రోడ్ , రైలు ప్రాజెక్టులు, చేపల హార్బర్లు, నైపుణ్యాభివృద్ధి ప్రాజెక్టులకు
కోస్తా కమ్యూనిటీ అభివృద్ధికి, క్రూయిజ్ టెర్మినల్, ఇతర ప్రాజెక్టులకు, ఆర్ఒ పాక్స్ ఫెర్రీ సర్వీసు వంటి వాటికి రాష్ట్ర ప్రభుత్వాలకు ఆర్థిక సహాయం అందిస్తుంది. ప్రధాన పోర్టులు కాని పోర్టులు 
సంబంధిత రాష్ట్ర ప్రభుత్వాల పాలనాపరమైన నియంత్రణలో ఉన్నాయి. రాష్ట్ర ప్రభుత్వం నుంచి అందిన విజ్ఞప్తి ,వాటికి సంబంధించిన పత్రాలు పరిశీలించిన మీదట, సాగర మాల నిధుల మంజూరు మార్గదర్శకాలకు అనుగుణంగా
సాగర మాల పథకం కింద వీటిని మంజూరు చేయడం జరుగుతుంది. ప్రస్తుతం సాగర మాలపథకం కింద బేపోర్ పోర్టులో మౌలిక సదుపాయాలకు సంబంధించి రాష్ట్రప్రభుత్వం నుంచి ఎలాంటి ప్రతిపాదన అందలేదు.
సాగరమాల పథకం కింద డ్రెడ్జింగ్కు నిధుల మంజూరు వివరాలు దీనితో జతపరచడమైనది 
కేరళ ప్రభుత్వం తెలిపిన దాని ప్రకారం, బేపోర్ పోర్టుల 340 మీ పొడవైన వార్ఫ్పోర్టుల. దీనికి మూడు ఫిక్స్డ్ క్రేన్లు, 5 మోబైల్ క్రేన్లు, 1 కంటైనర్ హాండ్లింగ్ క్రేన్ లు, 2 రీచ్ స్టాకర్లు, 3 టగ్స్ ఉన్నాయి. వీటి ద్వారా
షిప్పింగ్ కార్యకలాపాలను సజావుగా నిర్వహిస్తున్నారు. కేరళ ప్రభుత్వం బేపోర్ పోర్టును మరింతగా అభివృద్ధి చేసేందుకు , మరింత మంది ప్రయాణికులు, కార్గో రవాణాకు చర్యలు చేపడుతోంది. ఈ చర్యలలో పెద్ద నౌకల కోసం
కాపిటల్ డ్రెడ్జింగ్, వార్ఫ్ పోడవు పెంపు, గోడౌన్లు, కార్గో నిర్వహణ కార్యకలాపాలకు , అనుసంధానతకు అవసరమైన భూమిని సేకరించడం వంటివి ఉన్నాయి.
రక్షణ మంత్రిత్వ శాఖ
నావికాదళ ఆర్మమెంట్ డైరెక్టర్ జనరల్గా బాధ్యతలు స్వీకరించిన శ్రీ పి ఉపాధ్యాయ ఐఎన్ఎఎస్
మే 31, 2023న పదవీవిరమణ చేసిన శ్రీ కెఎస్సి అయ్యర్ నుంచి ఐహెచ్క్యూ ఎంఒడి  లో నావల్ ఆర్మమెంట్   డైరెక్టర్ జనరల్గా బాధ్యతలు స్వీకరించారు. శ్రీ పి. ఉపాధ్యాయ ఇండియన్ నేవల్ ఆర్మమెంట్ సర్వీస్ కు చెందిన 1987 బ్యాచ్ అధికారి. ఆయన 12 జులై 1989న ఆయన భారతీయ నావికాదళానికి చెందిన నావల్ ఆర్మమెంట్  ఆర్గనైజేషన్లో చేరారు. ఎస్జిఎస్ఐటిఎస్ ఇండోర్కు చెందిన ఎలక్ట్రికల్ ఇంజినీరింగ్ గ్రాడ్యుయేట్ అయిన ఆయన దేవీ అహల్య యూనివర్సిటీ నుంచి ఎలక్ట్రికల్ ఇంజినీరింగ్లో డిజిటల్ టెక్నిక్స్ అండ్ ఇన్స్ట్రుమెంటేషన్ అన్న అంశంపై 1988లో పోస్ట్ గ్రాడ్యుయేట్ డిగ్రీని, 1995లో గైడెడ్ క్షిపణులు ప్రత్యేక విషయాంశంగా యూనివర్సిటీ ఆఫ్ పూణె నుంచి మెకానికల్ ఇంజినీరింగ్లో పట్టాను పొందారు. తన 34 సంవత్సరాల వృత్తిపరమైన జీవితంలో ఆయన ఎన్ఎడి , ఎన్ఎడి  ఎన్ఎడి , ఎన్ఎడి గా, ఐహెచ్క్యూ, ఎంఒడి లో పలు కీలకమైన బాధ్యతలను నిర్వహించారు. ఆయన ఎన్డిసి- 53కి చెందిన నావల్ డిఫెన్స్ కాలేజ్ పూర్వ విద్యార్ధి.
మందుగుండు సామాగ్రి వినియోగ, విసర్జనలపై విస్త్రత పరిజ్ఞానాన్ని కలిగి ఉండటంతో పాటు క్షిపణి, టార్పెడో ల నిర్వహణలో ప్రత్యేక జ్ఞానాన్ని ఆయన కలిగి ఉన్నారు.
ఆయన నావల్ ఆర్మమెంట్ డైరెక్టర్ జనరల్గా 01 జూన్ 2023న బాధ్యతలు స్వీకరించారు.
(Visitor Counter : 87
మంత్రిమండలి
ఇండియా పోస్ట్ పేమెంట్స్ బ్యాంక్ ఏర్పాటుకై సవరించిన వ్యయ అంచనా కు ఆమోదం తెలిపిన మంత్రివర్గం
దేశవ్యాప్తంగా తపాలా కార్యాలయాల్లో బ్యాంకింగ్ సేవలకు ఊతం
ఇండియా పోస్ట్ పేమెంట్స్ బ్యాంక్ ని ఏర్పాటు చేయడం కోసం ప్రాజెక్టు వ్యయాన్ని 800 కోట్ల రూపాయల నుండి 1,435 కోట్ల రూపాయలకు సవరించేందుకు ప్రధాన మంత్రి శ్రీ నరేంద్ర మోదీ అధ్యక్షత వహించిన కేంద్ర మంత్రివర్గ సమావేశం ఆమోదం తెలిపింది. 635 కోట్ల రూపాయల సవరించిన అదనపు వ్యయ అంచనాలలో 400 కోట్ల రూపాయలు సాంకేతిక విజ్ఞాన సంబంధమైనవి కాగా, 235 కోట్లు రూపాయలు మానవ వికాస వ్యయాలకు సంబంధించిన వ్యయాలు.
వివరాలు:ఐపిపిబి సేవలు 650 ఐపిపిబి శాఖల లో, 3250 యాక్సెస్ పాయింట్ల లో 2018 సెప్టెంబరు 1వ తేదీ నుండి, 2018 డిసెంబరు కల్లా మొత్తం 1.55 లక్షల తపాలా కార్యాలయాల లో అందుబాటు లోకి వస్తాయి.ఈ పథకం బ్యాంకింగ్ ప్రవీణులతో పాటు దేశం లో ఆర్థిక అక్షరాస్యత ను పెంపొందించడం లో నిమగ్నమైన ఇతర సంస్థలను కలుపుకొని దాదాపు 3500 నూతన ఉద్యోగావకాశాలను కల్పించనుంది.సామాన్య మానవుడికి అత్యంత సమీపం లో, తక్కువ ఖర్చు లో, విశ్వసనీయమైన బ్యాంకు ను అందించడం; ఇంతవరకు బ్యాంకింగ్ సేవలకు నోచుకోని వారికి అవరోధాలను తొలగించి బ్యాంకింగ్ సదుపాయాన్ని వారి ఇంటి ముంగిటకు తీసుకు పోవడం ద్వారా అందరికీ ఆర్థిక సేవల కల్పన అనే ఆశయ సాధన కు తోడ్పాటు ను అందించడం ఈ పథకం ధ్యేయాలుగా ఉన్నాయి.‘‘తక్కువ నగదు’’ తో కూడిన ఆర్థిక వ్యవస్థ ను ఆవిష్కరించాలనే ప్రభుత్వ దార్శనికత కు ఈ పథకం అండగా నిలబడనుంది. అంతే కాకుండా ఇటు ఆర్థిక వృద్ధి ని, అటు అన్ని వర్గాలను ఆర్థిక సేవల పరిధి లోకి తీసుకు రావడాన్ని కూడా ఇది ప్రోత్సహించనుంది.ఐపిపిబి కై పటిష్టమైన ఐటి వ్యవస్థ ను నిర్మించడమైంది.
ఐపిపిబి సేవలు:
తపాలా విభాగం / ఆఖరు వరుస లోని ప్రతినిధుల ద్వారా చెల్లింపులు/బహుళ విధ ఆర్థిక సేవలను ఐపిపిబి తన సాంకేతిక ఆధారిత సౌకర్యాల ద్వారా అందజేయనుంది. ఇది ఇంతవరకు తపాలా ను అందజేసే వారుగా మిగిలిన ఉద్యోగులను ఇక పై ఆర్థిక సేవల సరఫరాదారుల్లో అగ్రగాములుగా నిలపనుంది.
ఐపిపిబి సేవలను అందజేసినందుకు గాను ఆఖరు వరుస లోని ప్రతినిధుల కు ప్రోత్సాహకాన్ని/కమిషన్ ను ఐపిపిబి నేరు గా వారి ఖాతాల లోకి పంపించనుంది. తద్వారా ఐపిపిబి డిజిటల్ సర్వీసులను వినియోగదారులకు అందించేటట్లుగా వారికి ప్రేరేపణను అందించనుంది.
తపాలా విభాగానికి ఐపిపిబి చెల్లించిన కమిషన్ లో కొంత భాగాన్ని తపాలా కార్యాలయం లో సదుపాయాల ఉన్నతీకరణ కు వినియోగించనున్నారు.(Visitor Counter : 105
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 121.35 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 18.04 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,21,35,46,100
|
|
అందుబాటులోని నిల్వలు
|
|
18,04,64,611
121.35 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 18.04 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
వ్యవసాయ మంత్రిత్వ శాఖ
లాక్డౌన్ ప్రారంభమైనప్పటినుంచి పనిచేస్తున్న వ్యవసాయ మార్కెట్ల రెట్టింపు
గత నెలలో మండీలకు పెద్ద ఎత్తున తరలివచ్చిన ప్రధాన కూరగాయలు, మార్చి 16 నాటికి మార్కెట్కు వచ్చిన ఆరు రెట్ల ఉల్లిగడ్డలు, రెట్టింపు మొత్తంలో టమోటాలు, ఆలుగడ్డలు మార్కెట్కు రాక
ఆలుగడ్డలు, పప్పుధాన్యాల పంట చేతికిరావడం దాదాపు పూర్తి,
దాదాపు పూర్తి కావస్తున్న చెరకు , గోధుమ, రబి ఉల్లిపాయల పంట సేకరణ పనులు
లాక్డౌన్ సమయంలో క్షేత్రస్థాయిలో రైతుల వ్యవసాయ కార్యకలాపాలను సులభతరం చేయడానికి కేంద్ర ప్రభుత్వ వ్యవసాయ, సహకార , రైతు సంక్షేమ శాఖ అనేక చర్యలు తీసుకుంటోంది. ఇందుకు సంబంధించిన కార్యకలాపాల స్థితిగతులను కింద పేర్కొనడం జరిగింది:
దేశంలో 2587 ప్రధాన వ్యవసాయ మార్కెట్లు ఉండగా అందులో 1091 మార్కెట్లు లాక్డౌన్ప్రారంభంలో 26.032020 నాటికి పనిచేస్తున్నాయి. వీటిని 21-04-2020 నాటికి 2069 మార్కెట్లకు పెంచారు.
ఉల్లిగడ్డలు, ఆలుగడ్డలు, టమోటాలు మండీలకు రావడం 16-03-2020 తో పోలిస్తే 21-04-2020 నాటికి వరుసగా 622 శాతం, 187 శాతం, 210 శాతం పెరిగాయి.
2020 రబీ సీజన్లో మద్దతు ధరకు పప్పుధాన్యాలు, నూనె గింజల సేకరణ ప్రస్తుతం 20 రాష్ట్రాలలో కొనసాగుతోంది. 1,73,064 మెట్రిక్టన్నుల పప్పుధాన్యాలు, 1,35,993 మెట్రిక్ టన్నుల నూనెగింజలను నాఫెడ్, ఎఫ్.సి.ఐ రూ 1447.55 కోట్ల రూపాయలకు సేకరించింది. దీనివల్ల 1,83,989 మంది రైతులు ప్రయోజనం పొందారు.
జాతీయ వెదురు మిషన్ కింద రాష్ట్రాలు తమ కార్యకలాపాలను ప్రారంభించాయి. రానున్న వర్షాకాలానికి సంబంధించి ప్రయోజనం పొందేందుకు అవి తమ కార్యకలాపాలు మొదలుపెట్టాయి. ఉత్తరాఖండ్లోని పితోరాఘడ్లో వెదురు నర్సరీలో మాస్క్లు వేసుకుని తమ కార్యకలాపాలు ప్రారంభించారు. వీరికి ఆహారం ఇతర సదుపాయాలు కల్పిస్తున్నారు. గుజరాత్లోని శబరకంఠ, వనసద జిల్లాలలో కూడా నర్సరీలు ప్రారంభమయ్యాయి. ఫార్మర్ ప్రొడ్యూసర్ ఆర్గనైజేషన్లు అస్సాంలోని కామరూప్ జిల్లా డిమోరియా లో 585 హెక్టార్లలో ప్లాంటేషన్ ప్రారంభించాయి.
ప్రధానమంత్రి కిసాన్సమ్మాన్ నిధి పథకం కింద లాక్ డౌన్ సమయంలో 24-03-2020 నుంచి ఇప్పటివరకూ 8.938 కోట్ల మంది రైతుకుటుంబాలు ప్రయోజనం పొందాయి. వీరికి ఇప్పటివరకూ 17,876.7 కోట్లరూపాయలు విడుదల చేయడం జరిగింది..
22-04-2020 నాటికి పంటనూర్పిళ్ల స్థితిగతులు:
గోధుమలు:
గోధుమలు పండించే ప్రధాన రాష్ట్రాలలో, పంట కోతలు ప్రోత్సాహకరంగా ఉన్నాయి. రాష్ట్రాలు అందించిన సమాచారం ప్రకారం మధ్యప్రదేశ్లో 98-99 శాతం గోధుమ పంట కోతలు పూర్తయ్యాయి., రాజస్థాన్లో 88-90 శాతం, ఉత్తర ప్రదేశ్లో 75-78 శాతం, హర్యానాలో 40-45 శాతం, పంజాబ్లో 35-40శాతం, 82 ఇతర రాష్ట్రాల్లో -84శాతం కోతలు పూర్తయ్యాయి.
పప్పుధాన్యాలు:
రాష్ట్రాలు తెలిపిన దాని ప్రకారం, పప్పుధాన్యాల పంట కోతలు దాదాపు అన్ని రాష్ట్రాల్లో పూర్తయ్యాయి
చెరకు: మహారాష్ట్ర, కర్ణాటక, గుజరాత్, ఆంధ్రప్రదేశ్, తెలంగాణ ,పంజాబ్లలో 100 శాతం చెరకు పెంపకం పూర్తయింది. తమిళనాడు, బీహార్, హర్యానా ఉత్తరాఖండ్లలో సుమారు 92-98 శాతం కోత పూర్తయింది, ఉత్తరప్రదేశ్ లో 80-85 శాతం కోత పూర్తయింది.
ఆలుగడ్డలు: ఆలుగడ్డల పంట రైతుల చేతికి వచ్చింది, నిల్వ ప్రక్రియ కొనసాగుతోంది.
ఉల్లిగడ్డలు : చిన్న కమతాలు గల రైతులు రబీ ఉల్లిగడ్డలు వ్యవసాయ క్షేత్రాల నుంచి సేకరణ పూర్తి చేశారు. పెద్ద కమతాలలో పంట తీయడం జరుగుతోంది. ఇది మే రెండోవారం వరకుకొనసాగవచ్చు.
ప్రధాన మంత్రి కార్యాలయం
ఆచార్య వినోబా భావే కు ఆయన జయంతి నాడు నమస్సులు అర్పించిన ప్రధాన మంత్రి
ఆచార్య వినోబా భావే జయంతి నాడు ప్రధాన మంత్రి శ్రీ నరేంద్ర మోదీ ఆయన కు శ్రద్ధపూర్వక నమస్సులు అర్పించారు.
‘‘అంటరానితనాని కి పూర్తి వ్యతిరేకం గా నడచుకొన్న వ్యక్తి అంటూ ఆయన ను మహాత్మ గాంధి అభివర్ణించారు. భారతదేశం స్వాతంత్ర్యం పట్ల ఆయన నిబద్ధత అచంచలమైంది. నిర్మాణాత్మక కార్యం అన్నా, అహింస అన్నా ఆయన కు దృఢమైన నమ్మకం ఉండింది. ఆయన శ్రేష్ఠమైన ఆలోచన లు చేసే వారు.
ఆచార్య వినోబా భావే కు ఆయన జయంతి సందర్భం లో నమస్సులు.
భారతదేశాని కి స్వాతంత్ర్యం వచ్చిన తరువాత పవిత్రమైన గాంధేయ సిద్ధాంతాల ను ఆచార్య వినోబా భావే ముందుకు తీసుకు పోయారు. పేదల కు, అణగారిన వర్గాల వారికి మంచి నాణ్యమైన జీవనం దక్కేందుకు పూచీ పడాలి అనే ధ్యేయం తో సాగాయి ఆయన నడిపించిన జన ఆందోళన లు. సామూహిక భావన కు ఆయన కట్టబెట్టిన ప్రాధాన్యం తరాల తరబడి స్ఫూర్తి ని అందిస్తూనే ఉంటుంది.’’ అని అనేక ట్వీట్ లలో ప్రధాన మంత్రి పేర్కొన్నారు.
ప్రధాన మంత్రి కార్యాలయం
సెంట్రల్ బ్యాంకింగ్ అవార్డ్ స్ 2023 లో భాగం గా ‘గవర్నర్ ఆఫ్ ది ఇయర్’ పురస్కారాన్ని అందుకొన్నందుకు ఆర్ బిఐ గవర్నరు శ్రీ శక్తికాంత దాస్ కుఅభినందనలను తెలియజేసిన ప్రధాన మంత్రి
సెంట్రల్ బ్యాంకింగ్ అవార్డ్ స్ 2023 లో ‘గవర్నర్ ఆఫ్ ది ఇయర్’ పురస్కారం తో ఆర్ బిఐ గవర్నరు శ్రీ శక్తికాంత దాస్ ను సమ్మానించిన సందర్భం లో, ప్రధాన మంత్రి శ్రీ నరేంద్ర మోదీ ఆయన కు అభినందనల ను తెలియ జేశారు.
సిఎన్ బిసి టివి18 వెల్లడించిన వార్త ను ప్రధాన మంత్రి శేర్ చేస్తూ, ఒక ట్వీట్ లో -
‘‘సెంట్రల్ బ్యాంకింగ్ అవార్డ్ స్ 2023 లో @RBI Governor, శ్రీ శక్తికాంత దాస్ గారి ని ‘గవర్నర్ ఆఫ్ ది ఇయర్’ పురస్కారం తో సమ్మానించడం మన దేశాని కి చాలా గర్వకారణమైన విషయం. ఆయన కు ఇవే అభినందన లు.’’ అని పేర్కొన్నారు.
మానవ వనరుల అభివృద్ధి మంత్రిత్వ శాఖ
పరిజ్ఞానం ఉన్న వ్యక్తి న్యాయమైన సమాజం మరియు ప్రగతిశీల సమాజానికి పునాది- కేంద్ర విద్యా మంత్రి
82వ ఇండియన్ పబ్లిక్ స్కూల్స్ కాన్ఫరెన్స్  ప్రిన్సిపాల్స్ కాన్క్లేవ్లో శ్రీ ధర్మేంద్ర ప్రధాన్ ప్రసంగించారు
కేంద్ర విద్య మరియు నైపుణ్యాభివృద్ధి శాఖ మంత్రి శ్రీ ధర్మేంద్ర ప్రధాన్ ఈరోజు డూన్ స్కూల్ నిర్వహించిన 82వ ఇండియన్ పబ్లిక్ స్కూల్స్ కాన్ఫరెన్స్  ప్రిన్సిపాల్స్ కాన్క్లేవ్లో వర్చువల్గా ప్రసంగించారు.
ఈ సందర్భంగా శ్రీ ప్రధాన్ మాట్లాడుతూ, జాతీయ విద్యా విధానం  సామాజికంగా మరియు ఆర్థికంగా వెనుకబడిన వర్గాలకు ప్రత్యేక ప్రాధాన్యతనిస్తూ సమానమైన మరియు సమ్మిళిత విద్యపై దృష్టి పెడుతుందని అన్నారు. సమగ్రమైన తరగతి గది అనేక అనుభవాలు మరియు దృక్కోణాల నుండి ప్రతి ఒక్కరికీ ప్రయోజనం చేకూరుస్తుందని వివరించారు. ఈ దేశం ఎదుర్కొంటున్న వివిధ సవాళ్లను అర్థం చేసుకుంటుందని అన్నారాయన. కాన్క్లేవ్కు హాజరయ్యే అన్ని పాఠశాలలు మన ప్రముఖ పాఠశాలలు ఎంత సమగ్రంగా ఉన్నాయో మరియు దేశంలోని ప్రతి బిడ్డ ఉత్తమ విద్యను పొందేలా చేయడానికి ఇంకా ఏమి చేయాలో తెలపాలని మంత్రి కోరారు.
విజ్ఞానం ఉన్న వ్యక్తి మంచి సమాజానికి, న్యాయమైన సమాజానికి, ప్రగతిశీల సమాజానికి పునాదిరాయిలాంటివారని మంత్రి పేర్కొన్నారు. ఆ జ్ఞానాన్ని నేర్చుకుని అన్వయించుకుని, ముందుకు తీసుకెళ్లాలనే సంకల్పం..మానవాళికి అగ్నిని కనిపెట్టడం, వ్యవసాయం చేయడం, ఆకాశాన్ని దాటడం మరియు నక్షత్రాల మధ్య విహరించడం వరకూ ముందుకు తీసుకువెళ్లిందన్నారు. మన పిల్లలకు విద్యను పొందే ప్రాథమిక హక్కును కల్పించడం, వారి పూర్తి సామర్థ్యాలకు మార్గదర్శకత్వం వహించడం మరియు తద్వారా మన దేశాన్ని మరియు ఈ ప్రపంచాన్ని మరింత మెరుగైనదిగా మార్చడం మనలో ప్రతి ఒక్కరి కర్తవ్యం అని ఆయన నొక్కి చెప్పారు.
1939లో కొన్ని రెసిడెన్షియల్ పాఠశాలలతో ప్రారంభమైన ఐపీఎస్సీకి ఇప్పుడు సైనిక్ స్కూల్స్, మిలిటరీ స్కూల్స్తో కలిపి 81 స్కూళ్లు ఉన్నాయని మంత్రి సంతోషం వ్యక్తం చేశారు. భారతదేశంలోని 80 కంటే ఎక్కువ ప్రముఖ పాఠశాలల ప్రధానోపాధ్యాయులు, ప్రధానోపాధ్యాయుల వార్షిక సమావేశం రేపటి తరాన్ని ప్రభావితం చేసే శక్తి పరంగా గణనీయమైన సమర్థ్యాన్ని కలిగి ఉందన్నారు.
ప్రతి ఒక్కరూ తమ పాఠశాలల్లో ఏదైనా కొత్తది, ప్రతిబింబించేది, ఆవిష్కరణలు మరియు అమలు చేయాల్సిన చోట కాన్క్లేవ్ ఉత్పాదకత కలిగిందని శ్రీ ప్రధాన్ తన విశ్వాసాన్ని వ్యక్తం చేశారు.
ఐపిఎస్సి  1939లో ప్రారంభమైనప్పటి నుండి భారతదేశంలోని ప్రభుత్వ పాఠశాలలకు సంప్రదాయాలను రూపొందించడంలో మార్గనిర్దేశం చేసింది, ఇది విద్యార్థుల లక్షణాన్ని మరియు వ్యక్తిత్వాన్ని కూడా అభివృద్ధి చేస్తుంది.
ఈ కార్యక్రమంలో ఐపిఎస్సి చైర్పర్సన్ శ్రీమతి నిషి మిశ్రా, డూన్ స్కూల్ హెడ్మాస్టర్ డాక్టర్ జగ్ప్రీత్ సింగ్ కూడా పాల్గొన్నారు.
రసాయనాలు, ఎరువుల మంత్రిత్వ శాఖ
నైపర్ మొహాలి నుండి రోగనిరోధక శక్తిని పెంపొందించే హెర్బల్ టీ
కోవిడ్ మహమ్మారిపై పోరాడటానికి జాతీయ ఔషధ విద్య మరియు పరిశోధన సంస్థలు  భద్రతా పరికరాలు, శానిటైజర్లు, మాస్కులు వంటి అనేక వినూత్న ఉత్పత్తులను ప్రవేశపెట్టాయి. అదే సమయంలో, వైరస్ సోకకుండా, శరీరంలో రోగనిరోధక శక్తిని పెంపొందించే హెర్బల్ టీ ని కూడా ఈ సంస్థ తీసుకు వచ్చింది.
కోవిడ్-19 చికిత్సకు ఇంకా కొత్త ప్రభావవంతమైన ఔషధం మరియు వ్యాక్సిన్ అందుబాటులో లేనందున, ప్రజలు బలమైన రోగనిరోధక శక్తిని కలిగి ఉండటం చాలా ముఖ్యం, తద్వారా వారు ఎలాంటి వైరస్ తో నైనా సులభంగా పోరాడవచ్చు మరియు తమను తాము సురక్షితంగా ఉంచుకోవచ్చు. ఇది దృష్టిలో ఉంచుకుని, మొహాలిలోని ఎస్.ఏ.ఎస్. నగర్ వద్ద ఉన్న నైపర్ కు చెందిన సహజ ఉత్పత్తుల విభాగం రోగనిరోధకశక్తిని పెంపొందించే హెర్బల్ టీ ని అభివృద్ధి చేసింది. ఈ హెర్బల్ టీ శరీరంలో రోగనిరోధక ప్రతిస్పందనను సవరించడానికి ఉద్దేశించబడింది, తద్వారా ఇది కోవిడ్-19 వైరల్ వ్యాప్తికి వ్యతిరేకంగా, ఒక నివారణ శక్తిగా పనిచేస్తుంది.
ఒక బలమైన రోగనిరోధక వ్యవస్థ వ్యక్తులను అంటువ్యాధుల నుండి రక్షిస్తుంది మరియు బ్యాక్టీరియా, వైరస్ తో పాటు ఇతర రకాల విష ఉత్పత్తుల వంటి వ్యాధికారక సూక్ష్మ జీవిని తటస్తం చేసి తొలగించే సామర్థ్యాన్ని కలిగి ఉంటుంది. రోగనిరోధక ప్రతిస్పందన యొక్క మాడ్యులేషన్ యాంటీ-వైరల్ / యాంటీ-మైక్రోబియల్ ఔషధాలకు ప్రత్యామ్నాయాన్ని అందిస్తుంది. మూలికలు ఇమ్యునోమోడ్యులేటరీ లక్షణాలను కలిగి ఉన్నాయి, అంటే అవి నిర్దిష్ట మరియు నిర్దిష్టంకాని రోగనిరోధక ప్రతిస్పందనలను ఉత్పత్తి చేస్తాయి.
ఈ హెర్బల్ టీ ని స్థానికంగా లభించే 6 మూలికలు - అశ్వగంధ, గిలో, ములేతి, తులసి మరియు గ్రీన్ టీ లను కలిపి తయారుచేశారు. రోగనిరోధక శక్తిని పెంచే, జ్ఞానేంద్రియాల విజ్ఞప్తి, తయారీ సౌలభ్యం మరియు ఆమోదయోగ్యమైన రుచి వంటి చర్యలను దృష్టిలో ఉంచుకుని, వీటిని, జాగ్రత్తగా, ఎంపిక చేసిన నిష్పత్తిలో కలుపుతారు. ఆయుర్వేదంలో వివరించిన రసాయన భావన పై ఆధారపడి ఈ మూలికలను ఎంపిక చేశారు. రసాయన అంటే నవీకరణ  అని అర్ధం. ఈ మూలికలు చాలాకాలంగా వివిధ ఆయుర్వేద సూత్రీకరణల్లో ఉపయోగిస్తూనే ఉన్నారు. ఇవి రోగ నిరోధక చికిత్సావిధానంలో చాలా ప్రసిద్ది చెందినవి. ఈ మూలికలు జీవ కణ సంబంధమైన రోగనిరోధక శక్తి స్థాయిలో పనిచేస్తాయి. వైరస్ లు, బాక్టీరియాల తో సంక్రమించే వ్యాధులపై పోరాడటానికి వీలుగా మన శరీరంలో రోగనిరోధక శక్తిని పెంపొందిస్తాయి. గరిష్ట స్థాయిలో రోగనిరోధక శక్తిని పెంపొందించే విధంగా ఈ ఫార్ములా రూపొందించారు.
ఈ టీ ని రోజూ మూడు సార్లు తీసుకోవచ్చు. దీన్ని వృద్ధులూ, పిల్లలు కూడా సురక్షితంగా సేవించవచ్చు. ఇది గొంతులో గరగర ను తగ్గిస్తుంది, కాలానుగుణంగా వచ్చే ఫ్లూ వంటి సమస్యలతో పోరాడటానికి శరీరానికి సహాయపడుతుంది. ఇది నైపర్ ప్రాంగణంలోని ఔషధ మొక్కల తోట నుండి సేకరించి, సమకూర్చుకున్న వన మూలికలు, వస్తువులతో సంస్థలోనే తయారుచేసిన ఉత్పత్తి.
రసాయనాలు, ఎరువుల మంత్రిత్వ శాఖ ఆధ్వర్యంలోని ఫార్మాస్యూటికల్స్ విభాగం కింద పనిచేసే జాతీయ ప్రాముఖ్యత కలిగిన సంస్థలు - ఈ నైపర్ లు. దేశవ్యాప్తంగా, ఏడు ప్రదేశాల్లో అహ్మదాబాద్, హైదరాబాద్, హాజీపూర్, కోల్కతా, గౌహతి, మొహాలి, రాబరేలి వద్ద ఈ నైపర్ సంస్థలు పనిచేస్తున్నాయి.
మంత్రిమండలి
జమ్ము & కశ్మీర్ లోని ఉధంపుర్ జిల్లా లో కేంద్రీయ విద్యాలయ నంబర్ 2 ధార్ రోడ్డు యొక్క నిర్మాణం కోసం కేంద్రీయ విద్యాలయ సంఘటన్ కు 7.118 ఎకరాల రక్షణ రంగ భూమిని బదిలీ చేసేందుకు ఆమోదం తెలిపిన మంత్రివర్గం
జమ్ము & కశ్మీర్ లోని ఉధంపుర్ జిల్లా లో కేంద్రీయ విద్యాలయ నంబర్ 2 ధార్ రోడ్డు యొక్క నిర్మాణం కోసం కేంద్రీయ విద్యాలయ సంఘటన్ కు ప్రతి సంవత్సరానికి 1 రూపాయి వంతున నామమాత్రపు అద్దె తో 30 సంవత్సరాల పాటు కొనసాగే లీజు ప్రాతిపదికన 7.118 ఎకరాల డిఫెన్స్ లాండ్ ను బదిలీ చేసేందుకు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది. ఈ లీజు ను 30 సంవత్సరాల అనంతరం ఇంతే వ్యవధితో మరో రెండు సార్లు పునరుద్ధరించుకొనేందుకు అవకాశం ఉంటుంది.
పూర్వరంగం:
ధార్ రోడ్డు- ఉధంపుర్ లో గల కేంద్రీయ విద్యాలయ నంబర్-2, 1985 నుండి ఒక తాత్కాలిక భవనంలో నడుస్తోంది. ప్రస్తుతం ఈ పాఠశాలలో మొత్తం 851 మంది విద్యార్థులు విద్యాభ్యాసం చేస్తున్నారు. కెవిఎస్ సొంత శాశ్వత పాఠశాల భవనం నిర్మాణం చేపడితే విధి నిర్వహణ లో ఉన్న సిబ్బంది యొక్క పిల్లలకు చెందిన విద్యావసరాలను తీర్చడానికి తగిన మౌలిక సదుపాయాలను నిర్మించే అవకాశం పాఠశాల అధికారులకు చిక్కుతుంది.
(
నౌకారవాణా మంత్రిత్వ శాఖ
ఓడరేవుల శాస్త్రీయ అధ్యయనం
నౌకాశ్రయాలు, ఓడరేవుల అభివృద్ధిలో అడ్డుకట్టలు, రేవు కట్టలు, కట్టల పునరుద్ధరణ తదితర నిర్మాణాలతో పాటుగా నైకలగమన లోతులను నిర్వహించేందుకు పూడికలు తీయడం వంటివి ఉండవచ్చు. ఈ ప్రాజెక్టులు నిబంధనల ప్రకారం వర్తించే పర్యావరణం, అడవులు & పర్యావరణ మార్పు మంత్రిత్వ శాఖ  లేదా రాష్ట్ర కోస్తాతీర జోన్ నిర్వహణ ప్రాథికార సంస్థ  ర్యావరణ/ తీర ప్రాంత క్రమబద్ధీకరణ జోన్  అనుమతులు పొందవలసి ఉంటుంది. ఎంఒఇఎఫ్&సిసి, సిజెడ్ఎంఎ నిర్దేశాల ప్రకారం ప్రాజెక్టుల అభివృద్ధిలో భాగంగా పర్యావరణ ప్రభావ అంచనా , పర్యావరణ నిర్వహణ ప్రణాళిక ల అధ్యయనాలు చేపట్టవలసి ఉంటుంది. ప్రాజెక్టుల కోసం చేసిన అధ్యయనాల ఆధారంగా, పర్యావరణాన్ని రక్షించడానికి అవసరమైన ఉపశమన చర్యలను చేపడతారు.
అన్ని ప్రధాన ఓడరేవులు ఓడరేవులు, షిప్పింగ్& జలమార్గాల మంత్రిత్వ శాఖ పాలనా నియంత్రణలోకి వస్తాయి.
ఓడరేవుల మౌలిక సదుపాయాల నిర్మాణం అన్నది వివిధ శాస్త్రీయ అధ్యయనాలు - ట్రాంక్విలిటీ స్టడీస్ , స్టడీ ఆఫ్ సిల్టేషన్ , స్టడీ ఆన్ కోస్టల్ ఎరోజన్ , లిట్టరొల్ డ్రిఫ్ట్ , గణిత నమూనా అధ్యయనాలు, పర్యావరణ ప్రభావ అధ్యయనం తదితర అధ్యయనాలు చేసిన తర్వాత, చట్టబద్ధమైన అనుమతులు పొందిన తర్వాత అంటే పర్యావరణ అనుమతులు & తీరక్రమబద్ధీకరణ జోన్ అనుమతులు పొందిన తర్వాత జరుగుతాయి.
రేవుల స్థిరమైన అభివృద్ధిని ఖరారు చేసేందుకు మారిటైం ఇండియా విజన్  2030ను విడుదల చేశారు. ఇది స్థిరమైన పద్ధతులనను అవలంబించడం ద్వారా పర్యావరణను పరిరక్షణకు రక్షణ కవచంగా ఉంటూ రేవులను అభివృద్ధి చేయడాన్ని లక్ష్యంగా పెట్టుకుంది. ప్రధాన పోర్టులకు పూడిక తీత మార్గదర్శనాలను మంత్రిత్వ శాఖ విడుదల చేసింది. ఇది పూడిక తీత ప్రాజెక్టులను వాంఛనీయ విధంగా వనరులను వినియోగిస్తూ, దేశంలోని రేవుల స్థిరమైన అభివృద్ధికి పూడిక తీసిన సామాగ్రిని పునరుపయోగించడాన్ని అమలు చేయడానికి హామీ ఇస్తుంది.
ఈ సమాచారాన్ని కేంద్ర ఓడరేవులు, షిప్పింగ్, జలమార్గాల మంత్రి శ్రీసర్బానంద సోనోవాల్ లోక్సభకు సమర్పించిన లిఖితపూర్వక సమాధానంలో ఇచ్చారు.
(
ప్రధాన మంత్రి కార్యాలయం
ప్రపంచం లోఅతి పెద్ద ఖాదీ జాతీయ పతాకాన్ని రూపొందించిన కెవిఐసి ని ప్రశంసించిన ప్రధాన మంత్రి
పండుగ ల కాలం లో ఖాదీఉత్పత్తుల ను, చేతి పని ఉత్పత్తుల ను తీసుకోవాలంటూ ఆయన విజ్ఞప్తి చేశారు
ప్రపంచంలోకెల్లా అతి పెద్దది అయినటువంటి ఖాదీ జాతీయ పతాకాన్ని  మహాత్మ గాంధీ కి ఒక ప్రశంస గా లద్దాఖ్ లోని లేహ్ లో ప్రదర్శించిన ఖాదీ గ్రామీణ పరిశ్రమల కమిశన్ ను ప్రధాన మంత్రి శ్రీ నరేంద్ర మోదీ ప్రశంసించారు.
ప్రధాన మంత్రి ఒక ట్వీట్ లో –
‘‘ఇది మాన్య బాపు గారి కి ఒక అద్వితీయమైనటువంటి ప్రశంస గా ఉంది. ఖాదీ అంటే బాపు గారి కి ఎంతటి మక్కువో చాలా మందికి తెలిసిందే. ఖాదీ ఉత్పత్తుల ను మరియు చేతి పని తో తయారైన ఉత్పత్తుల ను ఈ పండుగ ల కాలం లో మీ జీవనం లో ఓ భాగం గా చేసుకోవడాన్ని గురించి ఆలోచించండి, అలాగే ఆత్మనిర్భర్ భారత్ ను నిర్మించాలన్న సంకల్పాన్ని బలపరచండి.’’ అని పేర్కొన్నారు.
DS
(
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 80.13 కోట్లకు పైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 4.52 కోట్లకుపైగా నిల్వలు; పంపిణీ మార్గంలో 48 లక్షల డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
80,13,26,335
|
|
పంపిణీ మార్గంలో ఉన్నవి
|
|
48,00,000
|
|
అందుబాటులోని నిల్వలు
|
|
4,52,07,660
80.13 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి. మరో 48 లక్షల  డోసులు పంపిణీ మార్గంలో ఉన్నాయి.
రాష్ట్రాలు, కేంద్ర పాలిత ప్రాంతాల వద్ద 4.52 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
విదేశీ వ్యవహారాల మంత్రిత్వ శాఖ
ఉగ్రవాద నిరోధం అంశం పై ఒక సంయుక్త కార్యాచరణ బృందాన్ని ఏర్పాటు చేసేందుకు భారతదేశాని కి మరియు మొరాకో కు మధ్య ఎంఒయు కు ఆమోదం తెలిపిన మంత్రివర్గం
ఉగ్రవాద నిరోధానికై ఒక సంయుక్త కార్యాచరణ బృందాన్ని  ఏర్పాటు చేయడం కోసం భారతదేశాని కి మరియు మొరాకో కు మధ్య ఒక అవగాహనపూర్వక ఒప్పంద ప్రతాని కి  ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
భారతదేశం, మొరాకో లు ఉగ్రవాద నిరోధానికిగాను జెడబ్ల్యుజి ని ఏర్పాటు చేయడం ఉగ్రవాద దాడుల కు సంబంధించిన కేసుల లో సహాయకారి కాగలదు. ఈ రకం గా ఈ ఎంఒయు ఉగ్రవాద కార్యకలాపాల సమాచారాన్ని పరస్పరం పొందేందుకు/ఆ సమాచారాన్ని ఒక పక్షాని కి మరొక పక్షం అందించేందుకు ఒక ప్రాతిపదిక గా ఉండబోతోంది.
(
ప్రధాన మంత్రి కార్యాలయం
డాక్టర్ బాబాసాహెబ్ ఆంబేడ్ కర్ యొక్క మహాపరినిర్వాణ్ దివస్ నాడు ఆయన కు శ్రద్ధాంజలి ఘటించిన ప్రధాన మంత్రి
డాక్టర్ బాబా సాహెబ్ ఆంబేడ్ కర్ మహాపరినిర్వాణ్ దివస్ సందర్భం గా ప్రధాన మంత్రి శ్రీ నరేంద్ర మోదీ ఆయన కు శ్రద్ధాంజలి ని ఘటించారు.
“सामाजिक न्याय के लिए अपना जीवन समर्पित कर देने वाले पूज्य बाबासाहेब को उनके महापरिनिर्वाण दिवस पर कोटि-कोटि नमन। उन्होंने संविधान के रूप में देश को अद्वितीय सौगात दी, जो हमारे लोकतंत्र का आधारस्तंभ है। कृतज्ञ राष्ट्र सदैव उनका ऋणी रहेगा", అని ప్రధాన మంత్రి ఒక సందేశం లో పేర్కొన్నారు.
Narendra Modi
✔@narendramodi
सामाजिक न्याय के लिए अपना जीवन समर्पित कर देने वाले पूज्य बाबासाहेब को उनके महापरिनिर्वाण दिवस पर कोटि-कोटि नमन। उन्होंने संविधान के रूप में देश को अद्वितीय सौगात दी, जो हमारे लोकतंत्र का आधारस्तंभ है। कृतज्ञ राष्ट्र सदैव उनका ऋणी रहेगा।
11.4K
8:47 AM - Dec 6, 2019
Twitter Ads info and privacy
2,682 people are talking about this(Visitor Counter : 90
గనుల మంత్రిత్వ శాఖ
భూగర్భశాస్త్రం, ఖనిజవనరుల రంగంలో పరస్పర సహకారానికి ఇండియా, ఫిన్లాండ్ల మధ్య అవగాహనా ఒప్పందాన్ని ఆమోదించిన కేంద్ర కేబినెట్.
ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర కేబినెట్, భూగర్భశాస్త్రం, ఖనిజవనరుల రంగంలో పరస్పర సహకారానికి భారత ప్రభుత్వ గనుల శాఖ కు చెందిన జియలాజికల్ సర్వే ఆఫ్ ఇండియా కు, ఫిన్లాండ్ ప్రభుత్వ ఉపాధి ఆర్థిక శాఖకు చెందిన జియలాజికల్ సర్వే ఆఫ్ ఫిన్లాండ్ కు మధ్య అవగాహనా ఒప్పందానికి ఆమోదం తెలిపింది.
ఈ ఒప్పందం భూ గర్భ శాస్త్రం, శిక్షణ, ఖనిజాల అన్వేషణ, ఖనిజం ఏ మేరకు సరిపోతుందన్న దానిపై విశ్లేషణ, 3/4 డి మోడలింగ్, భూప్రకంపనలు, ఇతర భూభౌతిక సర్వేలలో పరస్పర సహకారానికి వీలు కల్పిస్తుంది.
జియలాజికల్ సర్వే ఆఫ్ ఇండియా కు, జియలాజికల్ సర్వే ఆఫ్ ఫిన్లాండ్ కు మధ్య శాస్త్ర విజ్ఞాన సంబంధాలను బలోపేతం చేయడానికి దీనిని నిర్దేశించారు.
పరస్పర ఆర్థిక, సామాజిక పర్యావరణ ప్రయోజనం కోసం , ఈ ఒప్పందంలో పాల్గొంటున్న పక్షాల మధ్య భూగర్భ శాస్త్ర రంగంలో సహకారాన్ని ప్రోత్సహించడానికి , ఒక ఫ్రేమ్వర్క్ ను, వేదికను అందించడం ఈ అవగాహన ఒప్పందం లక్ష్యం. అలాగే భూగర్భ శాస్త్రం , ఖనిజ వనరుల రంగాలలో అన్వేషణ , మైనింగ్ ను ప్రోత్సహించడానికి భౌగోళిక డేటా నిర్వహణ సమాచార వ్యాప్తిపై అనుభవాలను పంచుకోవడానికి ఇది ఉపకరిస్తుంది.
జియొలాజికల్ సర్వే ఆఫ్ ఇండియా  భారత ప్రభుత్వానికి చెందిన అంతర్జాతీయ ఖ్యాతి కలిగిన భూ విజ్ఞాన సంస్థ. ఇది జాతీయ స్థాయిలో భూగర్భ శాస్త్ర విజ్ఞాన సమాచారాన్ని , ఖనిజ వనరులకు సంబంధించిన సమాచారాన్ని రూపొందించి , ఎప్పటికప్పుడు సమాచారాన్ని ఉన్నతీకరిస్తుంటుంది. ఈ లక్ష్యాలను చేరుకోవడానికి ఈ సంస్థ క్షేత్రస్థాయి సర్వేలు, గగనతల సర్వే, సముద్రతల సర్వే, ఖనిజాల లభ్యత, పరిశోధన, బహుళ భూ విజ్ఞాన, భూ సాంకేతిక, భూ పర్యావరణ, ప్రకృతి విపత్తుల సర్వేలు, గ్లేసియాలజీ, భూ ప్రకంపనల అధ్యయనం, మౌలిక పరిశోధనల ద్వారా సమాచారాన్ని సేకరిస్తుంది.
జియోలాజికల్ సర్వే ఆఫ్ ఫిన్లాండ్ కు బహుళ అంశాలకు సంబంధించిన సమాచారాన్ని సమ్మిళితం చేయడం, ఖనిజాల అన్వేషణ, 3/4 డి మోడలింగ్ పై ప్రత్యేక దృష్టితో విశ్లేషించడంలో నైపుణ్యం కలిగి ఉంది. అలాగే విపత్తుల నిర్వహణ, పర్యావరణ ప్రభావ అంచనా రూపొందించడం, సామాజిక ఆర్థిక అంశాల ప్రాధాన్యత,నిర్ణయాలు తీసుకునేందుకు అవసరమైన వ్యవస్థను అభివృద్ధి చేస్తుంది. దీనిని జిఐఎస్ ఆధారిత నమూనాలో కనీస పరిజ్ఞానం కలవారు ఉపయోగించవచ్చు.